שיחה:תבלינים מהמזרח הרחוק בארצות המקרא

message: אני מציע לשנות את שם הערך ל"תבלינים מהמזרח הרחוק בארץ ישראל" - נראה לי הרבה יותר מדויק מאשר השם האמופרי "ארצות המקרא". כמו כן הכרונולוגיה המוצגת בערך היא לא ברורה כלל. מה זה "תקופות מקראיות"? מימי לא שמעתי על דבר כזה וזה נראה לי כמו משהו חריג. מציע לשנות את ההתייחסות הכרונולגית ל"עת העתיקה". אני מניח שגם בתקופה ההלניסטית והרומית דבר לא השתנה עם היבוא הזה, במיוחד שאלכסנדריה הייתה למרכז סחר עולמי ועד כמה שידוע לי סוחרים הלניסטים סחרו גם עם המזרח הרחוק, אז אני ממש לא רואה סיבה לתחום את הערך בצורה שזה נעשה. גילגמש • שיחה 05:56, 19 בינואר 2014 (IST)
replies: text: הערך לא מתייחס רק לארץ ישראל. שים לב למקורות מהפפירוסים במצרים. דנתי עם כותב הערך על שם הערך בדף שיחתו. הרצון הוא ששם הערך יכיל במושג אחד אזור גאוגרפי המופיע במקרא וגם תקופות המופיעות במקרא. זה בהחלט לא פשוט. צריך למצוא שם שיכיל גם תקופה וגם אזור גאוגרפי. והשם המוצע על ידי גילגמש אינו תוחם את הזמן, וגם הגיאוגרפיה אינה נכונה. אשמח לרעיונות נוספים. גולן, ככותב הערך אשמח אם תביע את דעתך, אשמח גם לשמוע מה ראובן. חנה Hanay • שיחה • מיזם אוניברסיטת חיפה ממשיך 09:57, 19 בינואר 2014 (IST)
replies: text: :מה לגבי: "מסחר... במזרח התיכון הקדום"? גילגמש • שיחה 10:00, 19 בינואר 2014 (IST)
replies: text: ::השם כפי שהוא עכשיו נראה לי בסדר, אבל אולי אני רגיל מדי למונחים האלה. זה כמו מוזיאון ארצות המקרא - משמו ברור שהוא מתייחס למזרח הקדום בתק' הברונזה והברזל, פחות או יותר. Reuveny - שיחה 15:18, 19 בינואר 2014 (IST)
replies: text: :::אני מציע להתעמק בערך לפני שאנחנו דנים בו. א- "התקופות המקראיות" הוא שם שמופיע בכל קורס מבוא בארכאולוגיה (מבוא לתקופות המקראיות. ואתה יכול להסתכל בהפניה מספר אחת שמפנה לאוניברסיטה הפתוחה. אני מניח שלשם כך הפניות קימות). ובמיוחד למי שלא עבר את הקורס יש הסבר לטווח הכרונולוגי וגם קישור לערך ארכיאולוגיה מקראית. נראה שאם יש כזה דבר ארכאולוגיה מקראית יש כזה דבר תקופה מקראית. נכון שעדיף לא להשתמש בשם של המקרא לתקופה, אבל זה עדיין נהוג. בכל מקרה, לכתוב "העת העתיקה" זה הכי שגוי. אין שום קשר בין התופעות המסחריות בתקופת המקרא לתופעות בתקופה ההלניסטית והרומית. למה לקרוא לערך שעוסק בתקופה קדומה, ומציג ראיות היסטוריות וארכאולוגיות מתקופה זו, על שם תקופה שהוא לא מציג ממנה שום עדות, לא דן בה בכלל ולא מתכוון לעשות זאת? מציע שתקרא את הערך שוב ואחר כך אולי גם את הערכים שעוסקים בנושא "סחר תבלינים" באנגלית. ב- כמו שאמרה חנה, להגיד "ארץ ישראל" לגבי הערך זה פשוט לא יהיה נכון. וגם לא המזרח התיכון. מצרים לא במזרח התיכון. ודווקא בגלל שקשה למצוא הגדרה לאזור, ארצות המקרא זו ההגדרה הטובה ביותר. ואם לא ברור לך מה זה אומר, אז גם לאזור הגאוגרפי הכלול במונח יש הסבר ואפילו יש קישור למזרח הקרוב. וכמו שראובן הזכיר, יש גם מוזיאון שקרוי ככה. בקיצור, חשבתי הרבה על השם של הערך כדי שיכלול בדיוק את התופעה, הטווח הכרונולוגי והטווח הגאוגרפי ואפילו הסברתי את זה בערך עצמו. אשמח לשמוע עוד הערות.Shevach - שיחה 14:50, 20 בינואר 2014 (IST)
replies: text: ::::נושא התארוך ושמות לתקופות עלה לדיון בדף השיחה הרלוונטי והערך הזה יוכפף להחלטה הכללית שתתקבל. לגופו של עניין: הערך דורש עריכה. יש בו שימוש בביטוים פסולים "בזמן האחרון" (אין להשתמש בביטוי זה, כפי שמובהר בדף המדיניות הלשונית). חלקים ממנו כתובים כמאמר אקדמי - זה לא טוב ולא מקובל. הערך דורש עריכה ויקיפדית כללית. מומלץ לעבור על דפי המדיניות הלשונית שלנו. גילגמש • שיחה 15:07, 20 בינואר 2014 (IST)
replies: text: :::::בסדר גמור. אקרא את המדיניות הלשונית ואשנה את הנוסחיםShevach - שיחה 15:29, 20 בינואר 2014 (IST)
thread_title: שינוי שם והגדרה טובה יותר של הכרונולוגיה

message: האם הודו נכללת בקטגוריה של המזרח הרחוק ? . פארוק - שיחה 23:42, 11 באוגוסט 2018 (IDT)
thread_title:  הודו